Мікола Мішчанчук

**Мікола Мішчанчук** (26 кастрычніка 1939, пасёлак  Мазанаўскага раёну Амурскай вобласьці Расеі — 12 кастрычніка 2012, Берасьце) — пэдагог, літаратуразнавец, літаратурны крытык, паэт, перакладчык, доктар філялягічных навук (1994), сябар Саюзу беларускіх пісьменнікаў (1995).
 

## Жыцьцяпіс
Мікола Мішчанчук нарадзіўся ў пасёлку (капальня да 1939 году) Майскі разьмешчаным на беразе ракі Нора левага прытоку Зеі у сям’і высланых беларускіх сялян. Дзіцячыя гады прайшлі на чыгуначнай станцыі , дзе Мікола скончыў сем клясаў.

На радзіму бацькоў сям’я пераехала ў 1954 годзе ў вёску Чырвоны Бераг Пухавіцкага раёну. Вучыўся ў Суцінскай сярэдняй школе, якую скончыў у 1957 годзе з залатым мэдалём. У 1957 годзе паступіў на філялягічны факультэт Менскага дзяржаўнага пэдагагічнага інстытута, які скончыў у 1962 годзе з дыплёмам выдатніка. Некаторы час працаваў настаўнікам у школе-інтэрнаце места Узда. Вучыўся ў асьпірантуры (1964—1967). Працаваў у Мінскім дзяржаўным пэдагагічным інстытуце: выкладчык, дацэнт, намесьнік дэкана (1972—1982), з 1989 г. загадчык катэдры беларускай літаратуры.
У 1969 годзе абараніў кандыдацкую дысэртацыю на тэму «Лірыка Яўгена Абрамавіча Баратынскага: папярэднікі й нашчадкі».
З канца 1970-х да сярэдзіны 1980-х гг. кіраваў сэкцыяй беларускай літаратуры пры Навуковым савеце Міністэрства народнай адукацыі БССР. Пасьля абароны дысэртацыі «Жанрава-стылявыя асаблівасьці сучаснай беларускай паэзіі» (1994) атрымаў вучоную ступень доктара філялягічных навук.
З 1996 году працаваў у Берасьцейскім дзяржаўным унівэрсытэце, дзе з 2004 году загадваў катэдрай беларускага літаратуразнаўства. Абраны сябрам-карэспандэнтам Беларускай акадэміі адукацыі ў 1998 годзе.

## Творчасьць
Мікола Мішчанчук зрабіў каштоўныя для беларускага літаратуразнаўства высновы аб нацыянальным беларускім мадэрнізму й яго розных плынях у літаратуры 20 — 30-х гадоў, па запаўненьні белых плям гісторыі нацыянальнай літаратуры.

Друкаваўся ў газэтах «Літаратура і мастацтва», «Настаўніцкая газэта», часопісе «Полымя», іншых пэрыядычных, а таксама энцыкляпэдычных выданьнях, навуковых зборніках.
Займаўся вывучэньнем жыцьця й творчасьці пісьменьнікаў: (Алесь Дудар, Міхась Чарот, Аркадзь Моркаўка, Таісія Бондар). Аўтар і суаўтар шматлікіх падручнікаў і дапаможнікаў для школ і ВНУ.

Мікола Мішчанчук вядомы таксама як паэт. У 1962 г. у часопісе «Бярозка» апублікаваны першы верш «Метал». Асобныя вершы друкаваліся ў «Настаўніцкай газэце», часопісе «Маладосць». Ён аўтар зборнікаў паэзіі «Вернасьць» (1979), «Трывожуся за белы сьвет» (1984), «Струна надзеі» (2009).

Мікола Мішчанчук вядомы як перакладчык. Яму належаць пераклады зь Яўгена Баратынскага, Івана Буніна, Уладзіслава Хадасевіча, Зінаіды Гіпіус, Івана Савіна, Георгія Адамовіча, Арнольда Шпалянскага і інш. 

## Сям’я
* Дачка Ірына Гоўзіч (1975) — кандыдат філялягічных навук (2004), загадчык катэдры беларускай літаратуры й культуры ў Менскім дзяржаўным пэдагагічным унівэрсытэце.

## Творы
* 
* 
* 
* 
* 
* 

### Манаграфіі
* 
* 

### Артыкулы
* 
* 
* 
* 
* 
* 
* 
* 
* 
* 
* 
* 
* 
* 

## Крыніцы

## Літаратура
* 
* 
* 
* 
* 
* 
* 
* Мікола Мішчанчук. //  — С. 326—328.
* Мікола Мішчанчук. //  — С. 605.
* І. У. Саламевіч. Мікола Мішчанчук. //  — С. 493.
* 
* 

## Вонкавыя спасылкі
* 26 кастрычніка 2019 г. — 80 гадоў з дня нараджэння Мікалая Іванавіча Мішчанчука (1939—2012), літаратуразнаўца, крытыка, паэта. Краязнаўства Берасьцейшчыны.
* Мішчанчук Мікалай Іванавіч. Беларусь у асобах і падзеях.

Катэгорыя:Беларускія пэдагогі
Катэгорыя:Беларускія паэты
Катэгорыя:Беларускія літаратары
Катэгорыя:Беларускія перакладчыкі
Катэгорыя:Беларускія літаратуразнаўцы
Катэгорыя:Выпускнікі Беларускага дзяржаўнага пэдагагічнага ўнівэрсытэту
Катэгорыя:Выкладчыкі БДПУ імя Максіма Танка
Катэгорыя:Выкладчыкі Берасьцейскага дзяржаўнага ўнівэрсытэту
Катэгорыя:Сябры Саюзу беларускіх пісьменьнікаў
Катэгорыя:Дактары філялягічных навук
Катэгорыя:Рэпрэсаваныя ў БССР